GiliGold/VAD_KnessetCorpus huggingface dataset:
יואב קיש: לא היה זמן, לאור האירועים שהיו בימים האחרונים, גם השמחה של חבר הכנסת מיקי זוהר, גם כל נושא החסינות, ומצאנו את עצמנו מגיעים לשולחן הזה בלי שבכלל יש הסכמות בין הצדדים.
יואב קיש: אז מה יעזור לכם?
יואב קיש: תקימו, במירכאות, על הראש שלנו ועדות ולא יהיה לנו דיונים בהן?
יואב קיש: עשינו משהו לטובת הציבור?
יואב קיש: רק הראינו שהכנסת הזו לא יודעת להתנהל.
יואב קיש: כל צד יבכה על הצד השני?
יואב קיש: אני אומר שתיקח הפסקה.
מכלוף מיקי זוהר: הפופוליזם השתלט על הכנסת.
יואב קיש: מיקי, עזוב, אני מדבר עניינית.
יואב קיש: זה הזמן לא להביא את זה להצבעה, לסגור, לשבת, תקבעו מצידי שניכם אחרי כן.
יואב קיש: אם הייתה הסכמה האירוע הזה היה נגמר בשנייה.
יואב קיש: ואני אומר לך כמי שגם היה בשיחות, אפשר להגיע להסכמה.
יואב קיש: לא היה זמן, ואני חושב שהנושאים חשובים, אבל מבינים גם את מגבלת הזמן באירוע הזה.
יואב קיש: אני חוזר למהות של העניין.
יואב קיש: אני חושב שזה לא נכון להעביר פה החלטה חד-צדדית.
יואב קיש: אם אנחנו באמת רוצים את טובת הציבור, ואני חושב שבסוף כל השולחן הזה רוצה את זה, למרות שזה בתקופת בחירות עם כל המורכבות, תעשה הפסקה, תשב עם מיקי.
יואב קיש: אני חושב שאפשר יהיה להגיע לאיזשהן הסכמות.
יואב קיש: ואם לא - - -
קארין אלהרר: מיקי אומר שלא.
עודד פורר: אבי, יש לי הצעה בהמשך לדברים של יואב.
מכלוף מיקי זוהר: אני רק רוצה לדעת אם סיים אדוני את דבריו.
יואב קיש: סיימתי.
מכלוף מיקי זוהר: לא לוקחים חלק בקרקס הזה.
אורית פרקש הכהן: מיקי, חזרת?
מכלוף מיקי זוהר: זה קרקס פוליטי.
מכלוף מיקי זוהר: עשו מהכנסת קרקס פוליטי.
יואב קיש: אבל עוד לא ישבת איתו.
איתן גינזבורג: אתה פה?
איתן גינזבורג: אבי, נו, למה אתה נותן לו לדבר?
מכלוף מיקי זוהר: הם הוציאו דברים חד-צדדיים, בלי הסכמות בתקופה של פגרת בחירות.
יואב קיש: אז שב איתו להסכמות.
מכלוף מיקי זוהר: לא היה דבר כזה מיום הקמת הכנסת.
אברהם (אבי) ניסנקורן: דחית את זה עד אתמול בגלל הבר-מצווה, והיום אתה לא מוכן.
מכלוף מיקי זוהר: הרוב דורס את המיעוט, מרוויח הון פוליטי.
יואב קיש: אז תנסו להגיע להסכמות.
מכלוף מיקי זוהר: לא רוצה להגיע איתו לשום ישיבות ושום הסכמות, לא רוצה להקים שום דבר.
מיכאל ביטון: תגיד, כשאתה פיזרת את הכנסת ולא שאלת אותנו, לא ישבנו להצביע איתכם?
מכלוף מיקי זוהר: פשוט לא לקחת חלק בקרקס, זה הכול.
מיכאל ביטון: מיקי, כשפיזרת את הכנסת, תגיד לי, עזבנו את האולם?
איתן גינזבורג: רק לפני 20 דקות רצית ללכת.
איתן גינזבורג: אתה לא מקבל את מה שאתה רוצה אז אתה שובר את הכלים.
יואב קיש: אבי, אני מתנצל, הוא קורא לי.
אברהם (אבי) ניסנקורן: יואב, דיברת.
יואב קיש: כן, כיושב-ראש סיעה הוא אומר שזה לא מקובל, אז אני הולך.
צבי האוזר: יואב, אני אשמח אם תישאר דקה, כי הדברים מכוונים אליך ובאמצעותך לשאר החברים.
יואב קיש: דקה הוא ביקש, דקה.
צבי האוזר: תראה, אדוני היושב-ראש, פניתי אליך בשבוע שעבר לאור מצב החירום שנמצא ברחבי העולם בהתפרצות מגפת קורונה.
צבי האוזר: הרשות המבצעת עוסקת היום בלא מעט דברים, בבחירות - - -
יואב קיש: עזוב, עזוב, האוזר, אני מדבר נקודתית, אמרתי מהותית.
צבי האוזר: אני מדבר איתך על המהותי.
צבי האוזר: אני חושב שהעובדה שהכנסת לא מקימה ועדה שמפקחת בתוקף תפקידה הפרלמנטרי על פעילות הרשות המבצעת, היערכות למגפת קורונה, מדובר פה במחדל מתמשך.
צבי האוזר: העובדה שאתם עוזבים ומנסים דרך פוליטיקה קטנה להימנע מהמחויבות הפרלמנטרית שיש לכל הבית הזה על אותה עבודת פיקוח זאת שערורייה.
צבי האוזר: זה הדבר החשוב, זה הדבר הדחוף.
צבי האוזר: אלה דברים שצריך להתייחס אליהם ברצינות.
צבי האוזר: הבית הזה, הוועדה הרלוונטית תוכל לפקח על כל אותם היערכויות על פעולה משולבת של משרדי ממשלה, בין אם זה כל נושא הכניסה לישראל, היערכות מערכת הבריאות, היערכות לשעת חירום.
צבי האוזר: אדוני היושב-ראש, למיטב הבנתי ראש רח"ל, ראשות החירום הלאומית, התפטר בנובמבר.
צבי האוזר: אנחנו היום בחודש פברואר וטרם מונה ראש רח"ל, ראש הראשות לחירום לאומית.
קארין אלהרר: לא הבנתי, גם על זה אתה רוצה ועדה?
צבי האוזר: במידה שהנושא של המגיפה אכן יתפוס ויהיו עדויות או תהיה פעילות או כניסה של אותה מגיפה לישראל, אנחנו אמורים להתמודד ללא ראש רח"ל, שזה הגוף המרכזי שאמור להתמודד עם זה.
צבי האוזר: ולכן, אני קורא גם לכנסת לצאת מכאן ולקרוא מיידית לממשלה למנות במינוי חירום את ראש רח"ל ולהיערך בוועדה, לא משנה מה יהיו הדיונים, שלוש ועדות, שתי ועדות, הוועדה הזאת חייבת לקום.
צבי האוזר: כי אם לא נקים אותה היום אנחנו נישא במחיר של המחדל הזה.
אברהם (אבי) ניסנקורן: רק מי שהוא מרגיש שהוא חייב לדבר.
קארין אלהרר: ביקשתי.
אחמד טיבי: ביקשתי ואני רוצה לדבר.
אחמד טיבי: ביקשתי לפנייך.
קארין אלהרר: סליחה?
קארין אלהרר: אני קודם, אבל אני מוותרת לו.
אברהם (אבי) ניסנקורן: הוא באמת ביקש לפנייך.
אברהם (אבי) ניסנקורן: אחמד, בבקשה.
אחמד טיבי: הרשימה המשותפת פנתה בכתב אליך מזמן כדי להקים ועדות סטטוטוריות קבועות כמו: פנים, חינוך, כלכלה, עבודה ורווחה, בריאות, וכדומה.
אחמד טיבי: הזמן חלף ולא הוקמו.
אחמד טיבי: עכשיו אדוני מביא הצעה להקים שלוש ועדות.
אחמד טיבי: הרשימה המשותפת ביקשה, א', אם מוקמות ועדות סטטוטוריות אנחנו רוצים – אנחנו הרשימה השלישית באופן מעשי בגודלה – להיות בראשות אחת הוועדות, למשל, בריאות.
אחמד טיבי: נדמה לי שאנחנו המפלגה שיש בה הכי הרבה רופאים, או פנים, מאבק באלימות ובפשיעה.
אחמד טיבי: כאשר הוצעה הצעה נוספת עכשיו על ידך להקים שלוש ועדות מיוחדות אד-הוק, הצענו, הציע חברי מנסור עבאס ועדה מיוחדת למאבק בפשיעה ובאלימות עם דגש על החברה הערבית.
אחמד טיבי: נראה לי שזה דבר הכי טריוויאלי, הכי הגיוני, הכי לא מאיים על אף אחד, גם לא תוך כדי קמפיין בחירות.
אחמד טיבי: אמרת בשתי ההצעות האלה שאתה הולך לבדוק, וחזרת עם תשובה שלילית לשתי ההצעות.
אחמד טיבי: אני לא מצליח להבין למה, ולכן אנחנו נתנגד לכל הצעה שתביא.
אחמד טיבי: ואני חושב שהסירוב לבוא לקראת הסיעה השלישית בגודלה בכנסת תמוה, מוזר, ומריח ריח רע מאוד.
אחמד טיבי: רע מאוד.
אחמד טיבי: ויש לי חשד גדול עם מי התייעצת.
אחמד טיבי: יכול להיות שהתייעצת עם אנשים שלא מצליחים להוציא מהפה גינוי לסעיף ההעברה של המשולש.
קארין אלהרר: אני באמת רוצה להיות עניינית באירוע הזה.
קארין אלהרר: אני רוצה לשאול את היועצת המשפטית – יש לנו היום לדעתי חודש פחות יום עד ליום הבחירות – ככל שיוצבע על הוועדות היום, ואני מניחה שהולכים להצבעה, אני רוצה להבין מה זה אומר אופרטיבית.
קארין אלהרר: כמה דיונים אפשר יהיה לקיים בטווח הזה?
קארין אלהרר: אני באמת לא מבינה את זה.
ארבל אסטרחן: אני רוצה להגיד שני דברים.
ארבל אסטרחן: אחד, שכל כינוס ועדה כזה – כמובן שהכול יתחיל אחרי אישור המליאה – המליאה היא זאת שקובעת את הוועדות, אז זה לא מתחיל היום.
ארבל אסטרחן: ברור שכל כינוס מחייב אישור של ועדת ההסכמות.
ארבל אסטרחן: שמעתם מה נאמר פה בעניין הזה.
ארבל אסטרחן: וגם אני חייבת לומר שגם אם לא מגבילים את הוועדות בישיבה אחרי יום הבחירות, כינוס הכנסת הבאה, כבר נתנו חוות דעת בעניינים האלה, שזה אגב נכון גם לוועדת החוץ והביטחון והכספים הקיימות, שהוועדות ככלל לא מתכנסות בתקופה הזאת.
קארין אלהרר: עד להשבעת הכנסת.
עודד פורר: הכנסת הבאה צריכה להחליט על זה.
ארבל אסטרחן: יש תקופה שבין הבחירות שבעצם יש עדיין חברי כנסת שכבר לא נבחרו לכנסת הבאה או לא מועמדים לכנסת הבאה.
איתן גינזבורג: והם עדיין חברי כנסת.
ארבל אסטרחן: אבל הם ממשיכים לכהן עד ההשבעה.
ארבל אסטרחן: בשבועיים האלה ככלל גם בכנסת רגילה שיש ועדות, או עכשיו כשיש ועדות החוץ והביטחון והכספים, עמדתנו היא שאפשר להתכנס רק - - -
עודד פורר: התקיימו שניים-שלושה דיונים.
קריאה: אפשר לקבוע מכסה, עודד.
קארין אלהרר: אני בטוחה שכמו שאני מקבלת פניות כמעט כל חברי הכנסת מקבלים פניות של הורים שכרגע צריכים לרשום את הילדים שלהם לחינוך, ויש בעיה מאוד מאוד קשה עם הרפורמה בחינוך המיוחד.
עודד פורר: לכן צריך להקים את הוועדה.
קארין אלהרר: לצערי, יש עוד הרבה מאוד בעיות שלא מטופלות, אבל העניין הזה במועד הספציפי הוא אקוטי.
קארין אלהרר: אני מאוד מבינה את הצורך.
קארין אלהרר: אני רק אומרת שאם אנחנו מקימים את הוועדות, אני באמת מפצירה בכל סיעות הבית, כל מה שצריך לתת זה - - - לדבר הזה.
קארין אלהרר: אם מקימים אז בואו נקים ונהיה רציניים בעניין.
קארין אלהרר: יש ציבור שלם בחוץ שלא מבין איך התחלקנו על השכל והגענו למצב שהגענו אליו, וצריך לנסות לסייע להם.
אברהם (אבי) ניסנקורן: יעל, בבקשה.
יעל גרמן: אני רוצה קודם כול להצטרף לדברי צביקה שכבר יצא ולומר שמשבר הקורונה מאוד מאוד מדאיג.
יעל גרמן: ואני רוצה גם לומר שלדעתי יש פתרונות.
יעל גרמן: אני לא יודעת עד כמה אנשים מודעים לכך שלפני כשש שנים, פחות, חמש ומשהו, עמדנו בפני כניסת נגיף האבולה מאפריקה, ואז משרד הבריאות נערך, והיו לנו כמה פתרונות, ואת הפתרונות האלה עכשיו צריך להציף.
יעל גרמן: אני לא יודעת אם כולם יודעים, אני לא רוצה כרגע לפרט.
יעל גרמן: אין לי ספק שיש המון מה לעשות, בוודאי בפיקוח, בוודאי ברעיונות, וצריך להקים.
יעל גרמן: צר לי לשמוע, אדוני היושב-ראש, את הייעוץ המשפטי.
יעל גרמן: יכול להיות שיש לנו רצון אדיר וידינו תיקצר מלעשות משהו, אבל בכל מקרה להערכתי חייבים להקים את זה, ויפה שעה אחת קודם.
יעל גרמן: אנחנו כבר איחרנו את המועד.
יעל גרמן: היינו צריכים להקים את הוועדות לפני חודשיים, ורצינו, ודיברנו, והצענו.
מיכאל ביטון: מישהו ידע?
מיכאל ביטון: אם היינו יודעים ששנה כזאת תעבור עלינו.
יעל גרמן: בוודאי לפני שנה, אבל אני מדברת ברגע שפוזרה הכנסת לא לוותר.
יעל גרמן: אני מבקשת שנקים את זה.
יעל גרמן: הלוואי שנגיע להסכמות.
יעל גרמן: בוא קודם כול נקים, לאחר מכן אני סומכת עליך שתשב ושתגיע להסכמות, ושבסופו של דבר נוכל להפעיל את כל הוועדות, לרבות הוועדה שאחמד ביקש.
מיכאל ביטון: אבל אולי מספיק ועדות שנחלק עם הליכוד שיגיעו להסכמות.
אברהם (אבי) ניסנקורן: בבקשה, מנסור.
יעל גרמן: להקים את כל הוועדות, לרבות הוועדה שאתה ביקשת.
מנסור עבאס: בשבוע שעבר, לפני עשרה ימים בערך, נפגשתי עם רונן פרץ מנכ"ל משרד ראש הממשלה, שהוא ראש הוועדה הבין-משרדית לפשיעה ולאלימות, והוא אמר לי שהם לקראת תחילת החודש הזה, בעצם בימים האלו, מסיימים לגבש את ההמלצות שלהם.
מנסור עבאס: לכן אני חושב שהנושא של קורונה, כמובן שאנחנו מסכימים, זה עניין של חיים ומוות.
יעל גרמן: והחינוך.
מנסור עבאס: וגם החינוך, אבל גם הנושא של הפשיעה, זה גם עניין של חיים ומוות.
מנסור עבאס: במיוחד כי זה מועיל עכשיו וזה לא עניין פוליטי.
מנסור עבאס: כי עכשיו מתגבשות ההמלצות וחשוב שהכנסת תאמר את דברה ותבקר את עבודת הוועדה הבין-משרדית.
אברהם (אבי) ניסנקורן: העליתי את שלוש הוועדות האלה משתי סיבות.
אברהם (אבי) ניסנקורן: אחת, כל אחד מהנושאים האלה, גם הנושא של הקורונה, זה קורה עכשיו, גם הנושא של הרפורמה בחינוך המיוחד קורה עכשיו ויש בקשה חוזרת ונשנית, וגם עדיין לא עברנו את החורף, ולכן הנושא של טיפול כוחות ההצלה והחירום עדיין רלוונטי לחורף הנוכחי.
אברהם (אבי) ניסנקורן: את הנושאים האלה גם סיכמתי עם מיקי זוהר כנושאים נכונים להעלות אותם, ואני רוצה להעלות נושאים שהייתה הסכמה אפריורי להעלות אותם.
אברהם (אבי) ניסנקורן: אני לא מזלזל במה שאתם אומרים, ויכול להיות שאחרי שיהיו המלצות ותהיה בקשה נתכנס ונחליט.
אברהם (אבי) ניסנקורן: אבל באה בקשה לוועדה רביעית וחמישית ושישית.
אברהם (אבי) ניסנקורן: הרי יש אין-סוף נושאים, אז רצו באמת את האנשים המוגבלים שהפעימות שלהם מתעכבות, והתחילו עוד בקשות.
אברהם (אבי) ניסנקורן: לכן אני מצמצם לשלושת הנושאים שכרגע אקוטיים מאוד.
אברהם (אבי) ניסנקורן: אני לא מזלזל, ממש לא, בנושא הפשיעה, עם דגש על המגזר הערבי, אני חושב שזה נושא מאוד מאוד חשוב.
אברהם (אבי) ניסנקורן: בשביל שלא נייצר מצב – אני אכבד כל הצבעה שלכם, ואני חייב להגיד שאני גם מכבד מאוד את ההתנהלות שלכם באופן שוטף.
אברהם (אבי) ניסנקורן: את הדעה שלי דרך אגב - - -
אחמד טיבי: מה תגיד כשבעוד יומיים תירצח אישה או יירצחו שני צעירים, מה תגיד?
אחמד טיבי: שזה לא רלוונטי?
אברהם (אבי) ניסנקורן: לא אמרתי שזה לא רלוונטי, חס וחלילה.
אחמד טיבי: זה יותר חשוב מכל הוועדות
אברהם (אבי) ניסנקורן: אמרתי שאלו פשוט נושאים שסוכמו עם מיקי זוהר.
יוליה מלינובסקי: אבל איזו ועדה יכולה להציג את זה?
עופר כסיף: בכל מקרה הם יצאו, קרקס או לא קרקס.
אברהם (אבי) ניסנקורן: אני עדיין מקווה שנגיע לסיכום ושהוועדות האלו לא יהיו אות מתה.
אברהם (אבי) ניסנקורן: בכוונה אמרתי שהיום לא נכריע מי יהיה היושב-ראש בשביל לדבר לגופו של עניין ולא לגופו של אדם.
אברהם (אבי) ניסנקורן: אבל בסדר, אני מכבד כל עמדה שתביעו.
אברהם (אבי) ניסנקורן: לגבי הרכבי הוועדה, אני בכל זאת רוצה לקרוא את ההרכב הסיעתי של הוועדה לפני שנצביע.
ארבל אסטרחן: זו ההחלטה.
ארבל אסטרחן: תגיד עוד פעם את השם.
אחמד טיבי: אנחנו לא משתתפים בדבר הזה.
אחמד טיבי: ההתנהגות שלך ושלכם תירשם.
אורית פרקש הכהן: למה?
אורית פרקש הכהן: מה קרה, אחמד?
אחמד טיבי: מה זאת אומרת מה קרה?
אחמד טיבי: הוועדה היחידה שכחול לבן התנגדו אליה זאת הוועדה שהרשימה המשותפת ביקשה, ועדה למאבק בפשיעה.
אחמד טיבי: עם מי הוא הלך להתייעץ שאמר לו לא?
אחמד טיבי: מי אמר לו לא ולמה?
אחמד טיבי: יכול להיות שזה האיש שמסרב לגנות את הסעיף של ההעברה?
אברהם (אבי) ניסנקורן: חס וחלילה.
אחמד טיבי: עם מי התייעצת?
אחמד טיבי: אמרת לי שאתה הולך להתייעץ.
אברהם (אבי) ניסנקורן: לא אמרתי שאני הולך להתייעץ.
אחמד טיבי: עם מי התייעצת וחזרת ואמרת לי פעמיים לא.
אחמד טיבי: פעמיים אמרת לי לא, לוועדת הפנים או לוועדת הבריאות בראשות המשותפת או לוועדה למאבק בפשיעה ובאלימות.
אברהם (אבי) ניסנקורן: אני עוד פעם אומר, אני לא מתנגד לוועדות נוספות.
אחמד טיבי: אז עכשיו תעביר את זה, אל תדחה אותנו.
אברהם (אבי) ניסנקורן: אני אעביר את זה - - -
אחמד טיבי: אתה סגרת עסקה עם ישראל ביתנו, אבי.
אחמד טיבי: סגרת עסקה.
אחמד טיבי: אתה נותן להם את ועדת הפנים ואתם לוקחים את ועדת החינוך, ואתה נותן את ועדת העבודה והרווחה לליכוד.
אברהם (אבי) ניסנקורן: - - -
אחמד טיבי: אנחנו הסיעה השלישית בגודלה, יותר גדולים מישראל ביתנו, אבל אתה סוגר איתם עסקאות.
יוליה מלינובסקי: אתה התפצלת.
אברהם (אבי) ניסנקורן: לא סגרתי ראשות ועדות.
עודד פורר: התפצלתם.
אחמד טיבי: נהיה פי שניים מכם בפעם הבאה.
אחמד טיבי: סגרת.
אחמד טיבי: הצעת לי את החלוקה הזאת.
אברהם (אבי) ניסנקורן: הצעתי לך הצעה.
אחמד טיבי: ואמרתי לך לא.
אברהם (אבי) ניסנקורן: נכון, ולכן לא סגרתי ראשות ועדות.
אחמד טיבי: הצעת לי שישראל ביתנו – פנים, אתם – חינוך, והליכוד – תגיד, איך?
אחמד טיבי: אנחנו עב"מים?
אחמד טיבי: אתה לא רואה אותנו?
אחמד טיבי: אנחנו הסיעה השלישית, אנחנו מייצגים את הציבור הערבי.
אחמד טיבי: מחר יירצח מישהו, תירצח אישה, ואתה עכשיו שואל את גנץ שהוא יגיד לך אל תיתן לערבים ועדה?
אחמד טיבי: מה, נולדתי אתמול?
אברהם (אבי) ניסנקורן: לא שאלתי.
אחמד טיבי: שאלת את ראש המטה, את הקמפיינרים שלכם.
אחמד טיבי: אני מלמד אתכם פוליטיקה.
אחמד טיבי: אני נולדתי אתמול?
אחמד טיבי: אני יודע מה עשית.
אברהם (אבי) ניסנקורן: נעבור להצבעה.
אחמד טיבי: ברצח הבא נזכיר לכם.
אחמד טיבי: ובסוף גנץ הולך לבקר ביישוב ערבי לדבר על אלימות, והנציג שלו מסרב להקים ועדה לשלושה שבועות.
אחמד טיבי: לא נשתתף בהצבעה הזאת.
אחמד טיבי: פעמיים פגעת בציבור הערבי.
אחמד טיבי: פעם בקמיניץ, אתה, אבי, סליחה, עם כל הכבוד והחברות, כשמנעת הצבעה בטענות של ייעוץ משפטי, ועכשיו על הקמת ועדה למלחמה בפשיעה ובאלימות.
אחמד טיבי: בסוף רצית שנצביע רק על ועדה אחת בשבילכם.
אחמד טיבי: תגיד, אנחנו קבלני משנה שלכם?
אחמד טיבי: אנחנו הסיעה השלישית בגודלה בכנסת, לא עובר שום דבר בלעדינו, ברור?
ארבל אסטרחן: תקריא את שם הוועדה ואת הנציגים שלה.
אברהם (אבי) ניסנקורן: אחזור על זה.
אברהם (אבי) ניסנקורן: אני רק אומר עוד פעם לסדר-היום.
אברהם (אבי) ניסנקורן: אנחנו בוודאי לא מתנגדים לנושא של מלחמה בפשיעה ובאלימות במגזר הערבי ובכלל.
אברהם (אבי) ניסנקורן: היא בהסכמה עם הליכוד, ובהנחה שתהיה הסכמה, נקים ועדות נוספות.
אברהם (אבי) ניסנקורן: כרגע יש שלושה נושאים על סדר-היום.
אברהם (אבי) ניסנקורן: זה לא מפחית מהנושאים האחרים ומהחשיבות של הנושאים האחרים, שכל אחד חשוב בפני עצמו.
אברהם (אבי) ניסנקורן: יו"ר הוועדות המיוחדות לא יהיה זכאי לתוספת שכר וליועץ רביעי.
אברהם (אבי) ניסנקורן: אני חושב שכולם הבינו את זה.
ארבל אסטרחן: אז תגיד את שם הוועדה ואת ההרכב שלה.
ארבל אסטרחן: בעיקרון כשמקימים ועדה מיוחדת במצב רגיל היא יכולה לדון בכל דבר, כולל חקיקה, כולל הצעות לסדר, אלא אם רוצים להגביל.
אברהם (אבי) ניסנקורן: מכיוון שיש ועדת הסכמות אז גם ככה זה יצטרך לעבור את ועדת ההסכמות.
אברהם (אבי) ניסנקורן: הנושא הראשון הוא הנושא של מניעת התפשטות נגיף הקורונה והיערכות חירום לכך.
אברהם (אבי) ניסנקורן: הרכב הוועדה – שלושה נציגים מכחול לבן, שלושה נציגים מהליכוד, נציג של ש"ס, ישראל ביתנו, העבודה-גשר, המחנה הדמוקרטי, חד"ש, אגודת ישראל והבית היהודי.
אברהם (אבי) ניסנקורן: הוועדה השנייה בנושא הרפורמה בחוק החינוך המיוחד.
יוליה מלינובסקי: אפשר שאלה?
אברהם (אבי) ניסנקורן: אגיד את שלושתם ואז נצביע.
יוליה מלינובסקי: הוועדות שאתה מקריא עכשיו זה על בסיס הוועדות הקבועות?
אברהם (אבי) ניסנקורן: לא, אלו ועדות אד-הוק בנושאים האלה.
יוליה מלינובסקי: אבל הוועדה הזאת למשל בנושא של הקורונה זה על בסיס ועדת העבודה, הרווחה והבריאות, נכון?
אברהם (אבי) ניסנקורן: זה לא משנה, אלו ועדות אד-הוק.
צבי האוזר: זאת ועדה ייעודית לנושא הזה.
ארבל אסטרחן: לא הייתה ועדת העבודה בשתי הכנסות האחרונות, אין על בסיס מה - - -
יוליה מלינובסקי: אז מי תהיה מנהלת הוועדה?
יעל גרמן: אה, שאלה טובה.
ירדנה מלר-הורוביץ: צריך לדון בזה.
אברהם (אבי) ניסנקורן: נקבע בשיתוף.
יוליה מלינובסקי: מה שאני מתכוונת זה - - -
ירדנה מלר-הורוביץ: נצטרך לדון בצוותים המקצועיים של הוועדות האלה.
קריאה: אבל את זה המזכירות קובעת, לא?
יוליה מלינובסקי: יש יושב-ראש כנסת.
יוליה מלינובסקי: ירדנה, ההערה שלי מתייחסת בדיוק לזה.
יוליה מלינובסקי: זאת אומרת, אם כבר אז עדיף להקים את הוועדות הזמניות האלו על בסיס הוועדות הקבועות שיש שם צוות מתאים.
יוליה מלינובסקי: למשל, סביר להניח שהנושא של הקורונה מתאים - - -
איתן גינזבורג: נכון.
יעל גרמן: צודקת.
אברהם (אבי) ניסנקורן: ברור, זה יילקח בחשבון.
אברהם (אבי) ניסנקורן: זה הגיוני.
יוליה מלינובסקי: אותו דבר בחינוך וכוחות ההצלה.
יעל גרמן: יש להם את רשימת האנשים שניתן לזמן ויש להם את הקשרים.
אברהם (אבי) ניסנקורן: הרכב הוועדה – שלושה נציגי כחול לבן, שלושה נציגי ליכוד, נציג ש"ס, נציג ישראל ביתנו, נציג העבודה-גשר, נציג המחנה הדמוקרטי, נציג תע"ל, נציג אגודת ישראל ונציג הבית היהודי.
אברהם (אבי) ניסנקורן: הוועדה השלישית בנושא טיפול כוחות ההצלה והחירום ומענה מוקדי חירום באירועי מזג האוויר שהתרחשו ושמתרחשים בחורף הנוכחי.
אברהם (אבי) ניסנקורן: ההרכב – שלושה נציגי כחול לבן, שלושה נציגי ליכוד, נציג ש"ס, נציג ישראל ביתנו, העבודה-גשר, המחנה הדמוקרטי, נציג חד"ש, נציג דגל התורה ונציג הימין החדש.
אברהם (אבי) ניסנקורן: אלה הוועדות וזה ההרכב.
ארבל אסטרחן: למליאה זה יצטרך לעלות עם שמות אז הסיעות - - -
יוליה מלינובסקי: אז עם כל סיעה תבררו את השמות.
ארבל אסטרחן: כמו שהיה עם ועדת הכנסת.
אברהם (אבי) ניסנקורן: כמו ועדת הכנסת.
ארבל אסטרחן: עד ההצבעה יצטרכו שמות.
אברהם (אבי) ניסנקורן: עד ההצבעה שמות.
אברהם (אבי) ניסנקורן: ואם לא, הם יוכלו להביא אנשים דה-פקטו.
ירדנה מלר-הורוביץ: שתי רשימות – הרכב סיעתי והרכב שמי.
ארבל אסטרחן: לא שיתפו את הסיעות בהרכבים.
אברהם (אבי) ניסנקורן: בסדר, מה אפשר לעשות, אבל זה הרכב לפי הגודל היחסי.
אברהם (אבי) ניסנקורן: אנחנו מצביעים.
אברהם (אבי) ניסנקורן: מי בעד הקמת הוועדות?
אברהם (אבי) ניסנקורן: בעד – 10
אברהם (אבי) ניסנקורן: ברוב של 10 אושרו הקמת הוועדות.
אברהם (אבי) ניסנקורן: אני שוב אומר, הוועדות האלה הוקמו מדברים שעומדים כרגע על סדר-היום אחרי דיון מקדים עם מיקי זוהר.
אברהם (אבי) ניסנקורן: אהיה מוכן להוסיף עוד נושאים בתיאום רחב ולא בהחלטה בלי תיאום רחב.
אברהם (אבי) ניסנקורן: כרגע אני לא אומר את ראשי הוועדות בשביל לאפשר תיאום.
אברהם (אבי) ניסנקורן: הישיבה נעולה.
יריב לוין: ערב טוב לכולם.
יריב לוין: למי שיש ספק שהחיים הם מעגליים, אז אני חוזר לתפקידי כיושב-ראש ועדת הכנסת לרגע, כפי שהתחלתי פה לפני 11 שנה.
אחמד טיבי: אני היחיד שזוכר.
יריב לוין: זאת הזדמנות שוב להגיד תודה לכל הצוות המדהים של הוועדה בראשותה של נועה.
יריב לוין: על סדר-יומנו קודם כל בחירת יושב-ראש ועדת הכנסת.
יריב לוין: אני מבקש להציע לוועדה, לבחור בחברנו, שכבר ציינתי במליאה שעשה כאן עבודה מדהימה בתקופה האחרונה, כדי להביא בסופו של דבר למצב שיש לנו ועדות, והכנסת תשוב לתפקד באופן מלא, כפי שצריך להיות, חבר הכנסת איתן גינזבורג.
יריב לוין: אני מעמיד את מועמדותו לבחירה.
יריב לוין: הצבעה בעד ההצעה – 13 ההצעה אושרה.
יריב לוין: 13 בעד, אין נגד, אין נמנעים, לפיכך אני קובע שפה אחד חבר הכנסת איתן גינזבורג נבחר כיושב-ראש ועדת הכנסת בכנסת ה-23.
יריב לוין: בכבוד.
איתן גינזבורג: תודה רבה לחברים על האמון.
איתן גינזבורג: הוועדה הזאת היא ועדה חשובה במובן זה שהיא מתפעלת את הכנסת בהרבה מאוד מובנים.
איתן גינזבורג: ננסה לעשות את זה כך שננסה להגיע כמיטב יכולתנו להסכמות.
איתן גינזבורג: זה כנראה לא יקרה כל הזמן, אולי לא רוב הפעמים, אבל לפחות נעשה את ההשתדלות שנגיע סביב השולחן הזה להסכמות.
איתן גינזבורג: באופן אישי אשתדל להיות הכי הגון והכי פתוח וישר עם כל חברי הוועדה וכל חברי הכנסת, כדי לאפשר את הפעילות התקינה של הכנסת על אף חילוקי הדעות האינהרנטיים בבית הזה.
איתן גינזבורג: עדיין צריך לעבוד בצורה חברית, קולגיאלית, הוגנת והגונה.
איתן גינזבורג: אשתדל לעשות את כל הדברים האלה על אף האתגרים שעומדים בפנינו.
איתן גינזבורג: אני מניח שעוד נתכנס בצורה פורמלית יותר, אולי גם חגיגית יותר, ונדבר על דברים שצפויים לנו.
איתן גינזבורג: יש מישהו שרוצה להגיד משהו?
: מאחר שאמרת שהחגיגי יהיה בהזדמנות אחרת, אבל בכל מקרה, אני רוצה לאחל לך הצלחה גדולה, בשם כולם.
: הוכחת בשהייה הקצרה שלך בכנסת עד היום מזג ונשיאת חן נכונה מבחינת ההידברות.
: אני מאמין לך ובטוח שכולם מאמינים שאתה רוצה להגיע להסכמות ככל הניתן, למרות שאף אחד לא יכול לתת על זה הבטחה.
: אני מאחל לך בשמי ובשם החברים הרבה הצלחה והרבה סיעתא דשמייא.
איתן גינזבורג: בבקשה.
אלכס קושניר: אמרתי לך בחוץ, אגיד גם פה – כל פעם שאני רואה את איתן מכנס ועדה בשעה כזאת, יש לי חרדות מהוועדות הקודמות, שזה יסתיים יום למחרת.
אלכס קושניר: אבל באמת, למרות חלוקי הדעות ולמרות שהיו מאבקים מאד קשים בוועדה ההיא, אני חושב שניהלת את זה מצוין.
אלכס קושניר: אני בטוח שתמשיך לנהל את זה מצוין.
אלכס קושניר: אני רוצה לאחל לך שהתפקיד הזה יהיה התפקיד הכי זוטר שלך בכנסת.
מיכל (מיקי) חיימוביץ': רק אגיד בקצרה – אתה האדם הנכון במקום הנכון.
מיכל (מיקי) חיימוביץ': קוראים לנו במקור חוסן לישראל.
מיכל (מיקי) חיימוביץ': אני חושבת שהוכחת בשבועת האחרונים כל כך הרבה חוסן, נפשי, אישי.
מיכל (מיקי) חיימוביץ': אני חושבת שתעשה פה עבודה נפלאה, ואני רוצה לברך אותך.
מיכל (מיקי) חיימוביץ': שיהיה לך הרבה הצלחה.
משה אבוטבול: איתן, אני שמח שהייתי אתך בכמה ישיבות.
משה אבוטבול: ראיתי את המזג הטוב שלך.
משה אבוטבול: יש לך הרבה פתיחות להכיל את האחרים וגם בביקורות הכי קשות שנתנו עליך, כל כך נהניתי שאתה במבט של עיני עגל מקבל את זה באהבה.
משה אבוטבול: זו תכונה מאד טובה.
משה אבוטבול: זה מצטרף לתכונות הטובות שהחבר המשותף שלנו ברעננה סיפר עליך.
משה אבוטבול: תמשיך להצליח.
אופיר כץ: אני רוצה להתייחס למה שיריב אמר, שהתחיל לפני 11 שנה - זה התפקיד הראשון שלו.
אופיר כץ: אנחנו פה, חבריי לליכוד, מקנאים בימים האלה שחבר כנסת חדש מהליכוד היה נכנס, והיה מקבל ראשות ועדה.
אופיר כץ: הזמנים האלה השתנו.
אופיר כץ: איתן, אני מאחל לך הצלחה.
אופיר כץ: אתה האדם המתאים לתפקיד.
אופיר כץ: נכנסת לתפקיד הזה בכובע אחר אבל מאד דומה, בקרקע לא הכי נעימה.
אופיר כץ: למרות זאת ידעת לנהל את הוועדה בצורה ממלכתית, סבלנית, למרות דברים לא נעימים שהוטחו בפניך.
אופיר כץ: עשית את זה בצורה ראויה לשבח.
אופיר כץ: אני בטוח שתעשה את זה גם כיו"ר ועדת הכנסת.
אופיר כץ: שיהיה לך ולנו בהצלחה.
אלעזר שטרן: לא מספיק שהצבענו בעד?
אלעזר שטרן: אחמד, מחר יש תיקון ליל שבועות.
אלעזר שטרן: אנחנו אמורים ללמוד מחר כל הלילה.
אלעזר שטרן: זה לא הלילה הזה.
אחמד טיבי: אני כבר שילמתי את מחיר ערב החג שלכם בהקדמת הדיון במשק המדינה ובהעברת סמכויות.
עוזי דיין: קודם כל, שיהיה בהצלחה לך ולכל הנוכחים סביב השולחן.
עוזי דיין: מקצת הזמן שאני רואה מה קורה פה, אני מציע שהוועדה הזאת תעסוק גם בסדרי הכנסת עצמה וגם, למשל, בשאלה – אני חושב שצריך שתהיה פגרה מאד-מאד מצומצמת לאור המצב.
עוזי דיין: צריך לקבוע לזה סדרים ויד בזה הרבה דברים, מוועד עובדים ועד סוגיות של ניגודי עניינים.
עוזי דיין: בקיצור, אני מציע להרחיב דה פקטו את תפקיד הוועדה בסוגיות של איך מתנהל הבית הזה.
איתן גינזבורג: העליתי את זה עוד כשיולי אדלשטיין היה יושב-ראש הכנסת, לצמצם את הפגרה, ובהחלט נדון בזה.
איתן גינזבורג: אוסאמה סעדי, בבקשה.
אוסאמה סעדי: אדוני היושב-ראש, העובדה שנבחרת פה אחד מדברת בפני עצמה ואומרת דרשני.
אוסאמה סעדי: אנחנו היינו רגילים שאתה לא נותן אפילו הצעות לסדר ולא נותן לנו לדבר, אז עכשיו זה בסדר - אני מקווה שככה תנהג תמיד ותנהל את זה.
אוסאמה סעדי: אנחנו מבינים את הלחץ בחוק היסוד של הממשלה החלופית – איך שאני מכיר אותך, זו הדרך שתנהל את ועדת הכנסת.
אוסאמה סעדי: אנחנו מאחלים לך הצלחה בתפקיד, והצלחה לכולנו כי זה חשוב לכולנו.
איתן גינזבורג: אחרון הדוברים, אחמד טיבי.
אחמד טיבי: ועדת הכנסת היא אחת הוועדות הקשות מבחינת עבודה בכנסת.
אחמד טיבי: היא קשה גם ליושב-ראש הוועדה, גם למנהלת הוועדה הנהדרת נועה, גם ליועצת המשפטית הנהדרת ארבל, ולצוות הוועדה, ולא תמיד יש דיווידנד תקשורתי פוליטי למי שעוסק בעבודה הזאת, לפעמים כאב ראש, כי זה ועד בית, ודיירי הבית הם בעיתיים מאד ומגוונים.
אחמד טיבי: אבל איתן בשבועות האחרונים, בזמן שהוא ניהל את הישיבה, התגלה כמים שקטים חודרים עמוק.
אחמד טיבי: המזג הנוח שלך, פני הפוקר, למרות שאתה כועס או מאוכזב, במיוחד בדיוני הלילה שהיו בחוק ההוא, אתה כאילו התפקיד מתלבש עליך.
אחמד טיבי: אני מאחל לך הצלחה רבה.
אחמד טיבי: הצלחתך היא הצלחת הבית.
אחמד טיבי: נמשיך בחילוקי דעות פה ושם, אבל בוועדה הזאת צריך לעשות כדי לקדם את עבודת חברי הכנסת.
איתן גינזבורג: ואת מעמד הכנסת בכלל.
איתן גינזבורג: אני מודה לכם על כל הדברים.
איתן גינזבורג: בדרך כלל אומרים את הדברים האלה כשמישהו, לא עלינו, מגיע לעולם אחר.
איתן גינזבורג: אומרים גם שלא אומרים שבחו של אדם בפניו אבל מקצת אומרים, אז את המקצת שמעתי היום.
איתן גינזבורג: אני מודה לכם, ואעשה כמיטב יכולתי לנהוג בממלכתיות הראויה ככל שניתן.
איתן גינזבורג: אני רוצה להכריז על שינויים בהרכבי ועדות וגם הודעה על שמות שקיבלנו מסיעות שונות שלא הודענו לגביהם.
איתן גינזבורג: אנחנו מבקשים להודיע שבוועדת חוקה, במקום מקום אחד לליכוד, יהיה מקום אחד לכחול לבן.
ארבל אסטרחן: זה ממש שינוי בהרכב הסיעתי, שמחייב לשים את זה על סדר-היום.
ארבל אסטרחן: זה ממש שינוי בהרכב הוועדה.
איתן גינזבורג: בסדר.
איתן גינזבורג: אז אכריז על שמות.
איתן גינזבורג: בוועדת הכלכלה תהיה חברת הכנסת אתי עטייה על מכסת כחול לבן, בוועדת הפנים אנחנו מבקשים למנות את אוסאמה סעדי כחבר הוועדה מטעם המשותפת ואת יוסף ג'בארין מטעם המשותפת, מבקשים בחוץ וביטחון למנות את אלי אבידר.
איתן גינזבורג: בוועדת הכנסת מטעם רשימת ישראל ביתנו יכהן אלכס קושניר, בכספים יכהן עודד פורר, בחוץ וביטחון אביגדור ליברמן, בפנים והגנת הסביבה יוליה מלינובסקי, בכלכלה יבגני סובה, בעלייה, קליטה ותפוצות אלכס קושניר, ענייני ביקורת המדינה – חמד חמאר, חוקה, חוק ומשפט - אלי אבידר, קידום מעמד האשה ושוויון מגדרי – עודד פורר.
איתן גינזבורג: בוועדה המיוחדת לעניין נגיף הקורונה ובחינת המדינה למגיפות ורעידות אדמה – יוליה מלינובסקי.
איתן גינזבורג: זו ההודעה של ישראל ביתנו.
איתן גינזבורג: אלה ההודעות.